Diari Oficial de la Generalitat Valenciana


Sumari del DOGV 4389, del 29-11-2002 (2002/12432)

Informació pública de la proposta de pla de reforma interior modificat de l'estació ferroviària de Renfe d'Alcoi, i l'alternativa tècnica del programa per al desenvolupament de l'actuació integrada de la UE 1 Renfe d'este pla.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4389

Data del DOGV
:   29-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12870


Organisme emissor
:   Ajuntament d'Alcoi

Tipus de document
:   Anunci

Informació pública de la proposta de pla de reforma interior modificat de l'estació ferroviària de Renfe d'Alcoi, i l'alternativa tècnica del programa per al desenvolupament de l'actuació integrada de la UE 1 Renfe d'este pla. [2002/F12863]
  
En compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que el Ple de l'ajuntament, en la sessió celebrada el dia 6 de setembre de 2002, ha acordat:
  
«Primer. Admetre a tràmit la proposta de pla de reforma interior modificat de l'estació ferroviària de Renfe d'Alcoi, i l'alternativa tècnica del programa per al desenvolupament de l'actuació integrada de la UE 1 Renfe de l'esmentat pla de reforma interior modificat.
  
Segon. Remetre l'expedient a Renfe amb la finalitat d'obtenir informe sobre la nova ordenació proposada.
  
Tercer. Sotmetre a informació pública, per un termini de 20 dies, ambdós documents, mitjançant la inserció d'edictes en el Diari Oficial de la Generalitat Valenciana i en un dels diaris de més difusió de la província.
  
Quart. Trametre un avís d'edicte als qui consten al cadastre com a titulars de drets afectats per la aprovació d'estos documents.»
  
Mitjançant este anunci se sotmet a informació pública el pla de reforma interior modificat de l'estació ferroviària de Renfe d'Alcoi, i l'alternativa tècnica del programa per al desenvolupament de l'actuació integrada de la UE 1 Renfe de l'esmentat pla de reforma interior modificat, tot advertint la possibilitat de formular al·legacions, proposicions juridicoeconòmiques en competència i alternatives tècniques.
  
La informació pública té caràcter de concurs públic simultani per a la selecció de l'urbanitzador i s'hi podran presentar alternatives tècniques que tinguen la finalitat de competir amb l'exposada al públic i al·legacions durant este termini.
  
Pel que fa a les proposicions juridicoeconòmiques per a executar qualsevol de les alternatives, hauran de presentar-se necessàriament en una plica tancada, dins del termini dels cinc dies següents a la finalització del termini anterior. L'acte d'obertura de pliques es realitzarà el dia següent hàbil a l'acabament del termini de presentació, d'acord amb el que disposa l'article 46 de la Llei 6/1994, de 15 de novembre, Reguladora de l'Activitat Urbanística.
  
La documentació que integra l'alternativa tècnica es podrà consultar al Departament d'Urbanisme d'este ajuntament, en les hores i dies hàbils d'oficina.